runetrust/blame-folketinget-dk huggingface dataset:
Morten Messerschmidt (DF), 2021-11-24:
Hvad er ministerens holdning til, at Storbritannien forhandler med Albanien om et samarbejde om modtagelse af asylansøgere, der er ankommet til Storbritannien, og som efter det forlydende skal flyves til Albanien, hvor ophold og asylbehandling skal foregå, og vil regeringen søge et partnerskab med Storbritannien, så Danmark kan blive koblet på en aftale mellem Albanien og Storbritannien?
Peter Juel Jensen (V), 2012-06-07:
Jeg havde egentlig ikke tænkt mig at blande mig i debatten, men jeg bliver – på samme måde som mange af de andre medlemmer af Folketinget – lidt stødt over, at ministeren bruger så stor en del af sin taletid på at angribe Venstre og den måde, vi stemmer på i Venstre – men det bedste forsvar er som regel et angreb.
Ole Vagn Christensen (S), 2008-10-23:
Er ordføreren enig i, at inden for den ramme, som er lagt fra ministerrådet over for Nordisk Råds parlamentarikere, er det parlamentarikerne, der udfylder den rolle - og selvfølgelig kan man gøre det på mange måder, også i et samarbejde - men at rammen udfyldes af rådet?
Zenia Stampe (RV), 2026-01-16:
Altså, i sidste ende handler det jo tit om voldsparate mennesker, og hvis de ikke kan komme af sted med deres vold i ét miljø, jamen så søger de måske videre til et andet miljø, fordi det er voldsparatheden, der er et problem i sig selv måske i virkeligheden, og ikke, om det så er fodbold eller bander eller noget andet, hvor det foregår, men selve voldsparatheden.
Line Barfod (EL), 2011-05-30:
Men jeg vil gerne høre, om Venstre kan garantere, at man ikke vil stemme for, at klagesystemet bliver ændret og forringet, og at det ikke er noget, som Venstre ønsker skal indgå i forhandlingerne med kommunerne, så vi altså kan være sikre på, at borgerne stadig har den retssikkerhed, som ligger i klagesystemet i dag.
Rune Lund (EL), 2016-10-28:
Dermed gør man faktisk det med et lovforslag af den her karakter, at man giver religiøs ekstremisme et ekstra argument til, at de kan gå ud og rekruttere f.eks. udsatte unge mænd, hvilket vi jo desværre har set i forbindelse med terrorhandlinger, som f.eks. er blevet begået hen over sommeren.
Pernille Skipper (EL), 2021-04-23:
Det støtter Enhedslisten selvfølgelig – selvfølgelig – også, og derfor vil jeg starte med at slå fuldstændig fast, at i Enhedslisten er vi enige i, at den nuværende lovgivning er utilstrækkelig – utilstrækkelig – og derfor har vi sammen med SF også fremsat et beslutningsforslag, som på mange måder har det samme mål som de to beslutningsforslag, vi behandler i salen i dag.
Villy Søvndal (SF), 2003-11-13:
Jeg synes, det, der kendetegner højrefløjen i den her debat - og det gælder både regeringspartiernes og Dansk Folkeparti ordførere - er, at man stort set kun er optaget af den hårde sikkerhedspolitik, underforstået, at hvis man banker nok til militært, så vil man være i stand til at håndtere den her verdens konflikter. Hvis man kigger ud i virkelighedens verden og ser de reelle konflikter, der udspiller sig, så er der intet, hverken i konflikten i Afghanistan eller konflikten i Irak, der tyder på, at det her klares med militære midler alene. Tværtimod ser det ud til, at man er i færd med at forværre mange af de konflikter, der er, så de bliver til noget, der er på vej til at komme helt ud af kontrol.
Niels Jørgen Langkilde (KF), 1997-12-18:
Det kan komme på tale, hvis alle de grønne virkemidler ikke kommer til at fungere, men det er stadig væk Det Konservative Folkepartis opfattelse, at vi skal gøre brug af de grønne midler, og at de vil komme til at virke tilstrækkeligt, sådan at vi både får et godt miljø og gør det muligt at drive erhverv uden at skulle betale unødige afgifter.
Lene Espersen (KF), 2002-03-14:
Det er ikke min opfattelse, at man sådan sidder en klimaundersøgelse overhørig og ikke gør noget ved sagen, og derfor finder jeg da heller ikke noget som helst behov for, at jeg som minister i dag overhovedet skal så tvivl om, at man benytter og bruger denne her klimaundersøgelse i det fremadrettede arbejde.
Mikkel Bjørn (DF), 2025-10-24:
Jeg synes, det er positivt, hvis Enhedslisten lige så langsomt begynder at indse, at vi er nødt til at tage nogle hårde og kontante initiativer i brug for at inddæmme de her kriminelle udlændinge, som jo i dag kan færdes fuldstændig frit uden for udrejsecentret, til trods for at de er dømt til udvisning af Danmark for grove og bestialske personfarlige forbrydelser.
Villy Søvndal (SF), 1998-04-23:
Jeg skal lige kommentere det, der hedder: lad pengene følge barnet-ordningen og egentlig bare bede hr. Lars Løkke Rasmussen bekræfte, at det efter Venstres egen udregning koster ca. 3 mia. kr. at lade pengene følge barnet, og at det ville betyde, at arbejdsløse og dagpengemodtagere formentlig ikke kan få tilskuddet.
Henrik Dam Kristensen (S), 2010-04-19:
Jeg bliver nødt til at gentage over for hr. Karsten Lauritzen, som jo forhåbentlig denne gang lytter efter, at jeg på et tidspunkt, hvor vi ikke kendte lovforslagene, har givet udtryk for, og jeg har givet udtryk for i dag, hvor vi kender lovforslagene, at ideen med, at man kan give incitamenter til, at folk hurtigere kan få permanent opholdstilladelse ved at arbejde, ved at kunne sproget, ved at deltage i det danske samfundsliv, synes jeg faktisk er en rigtig god og strålende idé.
Inger Støjberg (V), 2019-02-21:
Hvis hr. Mattias Tesfaye kan det, vil det være rigtig fint, lige så vel som det jo egentlig også ville have været rigtig fint, hvis hr. Mattias Tesfaye havde indtaget talerstolen, så medlemmer af Folketinget også ligesom kunne have debatteret lovforslaget med Socialdemokratiet.
Rasmus Jarlov (KF), 2018-11-20:
Og så vil vi også gerne have, at man får mulighed for at følge internationale regnskabsstandarder, hvilket er en fordel i forhold til at kunne kommunikere med udlandet og have en ens regnskabspraksis. I forhold til samfundsansvar er det, som flere af jer også har været inde på, primært et spørgsmål om at beskrive reglerne tydeligere, så virksomhederne ikke er i tvivl om, hvilke oplysninger de har pligt til at give.
Margrethe Vestager (RV), 2001-10-03:
Jeg håber meget, at samtlige af Folketingets partier vil medvirke til det, ikke kun i forhold til hhx, men i forhold til samtlige erhvervsskolernes uddannelser, for vi har brug for erhvervsskolerne som fyrtårne rundtomkring i det regionale uddannelsesliv, og der er partierne overordentlig velkomne, også hvis de vil deltage i møderne eller have bilagene tilsendt.
Ulla Tørnæs (V), 2001-12-12:
Der kan jeg blot sige, at vi ikke har noget videnskabeligt bevis, der påviser, at modersmålsundervisningen er mere fremmende for indlæringen af dansk end en tilsvarende tidlig sprogstimulering, hvor man altså styrker danskundervisningen før skolestartsalderen. Hermed sluttede spørgsmålet.
Charlotte Dyremose (KF), 2004-05-19:
Jeg kan næsten fristes til at sige, at i Det Konservative Folkeparti er vi ikke gået hjem endnu. Vi har det i hvert fald også sådan i Det Konservative Folkeparti, at vi drøftede det her forslag på gruppemødet i morges for snart et antal timer siden, ca. 12.
Mette Bock (LA), 2016-02-25:
Jeg synes, vi skal huske på, at det helt store paradigmeskift, som der lægges op til i den landbrugspakke, er et paradigmeskift, som bygger på nogle af de anbefalinger, der lå fra den foregående regerings natur- og landbrugskommission, nemlig et paradigmeskift, hvor vi flytter os fra at lave en generel regulering af landbrugserhvervet til at lave en målrettet regulering.
Jørn Dohrmann (DF), 2013-03-12:
Derfor må vi sige, at det, der er lagt op til her, med, at der f.eks. gives rådgivning i salgsøjeblikket, er godt nok, ingen problemer med det, men kæden hopper af for både Venstre og Konservative og regeringen i det hele taget, for man pålægger nu gebyrer.
Peter Juel Jensen (V), 2015-05-26:
Jeg er jo meget, meget ked af at høre ordføreren fra Enhedslisten tale så sort om det at gå i skolepraktik, for sandheden er jo også – og det må ordføreren jo også vide – at langt de fleste, der starter i en skolepraktik, faktisk ender i et ordinært praktikpladsforløb.
Kristian Thulesen Dahl (DF), 2015-10-08:
Men sagen er jo, at når der er behov for fra statsministerens side og andre partiers side at begynde at tale om garantier for, at man ikke vil bruge en bemyndigelse, man får af befolkningen den 3. december, hvis der bliver stemt ja, så er det jo netop, fordi det også er en del af det, vi stemmer om den 3. december.
Margrethe Vestager (RV), 2008-10-09:
Det klinger lidt hult, når man tænker på, at det nu er tredje år i træk, statsministeren taler om behovet for mere arbejdskraft, for flere kvalificerede mennesker på folkeskolerne, på sygehusene og i virksomhederne, som fru Inger Støjberg jo selv fremhæver står og mangler folk.
Lene Espersen (KF), 1998-02-04:
Jeg synes også, det er glædeligt, at De Konservatives og Venstres fælles beslutningsforslag om sunde fødevarer på mange måder genspejles i regeringens afsnit om fødevaresikkerhed, herunder om pesticidrester, medicinrester, tilsætningsstoffer, hormoner og hensynet til allergikere.
Naser Khader (NY), 2007-10-04:
Nu er jeg jo ikke Klodshans, jeg kommer hverken med mudder i lommerne eller døde krager, og jeg vil slet ikke have prinsessen, men jeg kommer sammen med Ny Alliance med hovedet fuld af ideer til at løse vores fælles udfordringer og hjertet fyldt af ønsker om, at det sker i et bredt samarbejde med Folketingets partier.
Henrik Rasmussen (KF), 2010-04-16:
Vi kender jo alle sammen til, når vi holder et valgarrangement, hvor få der reelt kommer, og hvis vi så begynder at lave stemmelokalerne om til noget tilsvarende, kan det ikke undgå at få en konsekvens, når der på stemmesedlerne står partierlogoer og er farver alle mulige steder.
Morten Messerschmidt (DF), 2020-06-03:
Det at være valgt til et borgerligt ombud, det at være valgt, hvad enten det er til Folketinget eller til et byråd, er jo ikke bare et spørgsmål om, at man så sådan rent teknisk eller på anden måde er med til beslutningerne, men også om at vise interesse i det arbejde, man nu engang er blevet bedt om at varetage af vælgerne.
Theresa Scavenius (UFG), 2025-01-08:
Så mit spørgsmål går igen netop på at få præciseret: Mener ministeren virkelig, at det er en holdbar model, at vi bliver ved med at give flere lån baseret på forskellige metoder og skal mobilisere nogle russiske aktiver for at sikre Ukraine, når vi netop godt ved, at de aldrig kommer til at kunne betale de her penge tilbage, hvis vi ikke laver en eller anden finte med, at pengene kommer et andet sted fra?
Karsten Lauritzen (V), 2012-05-29:
Det var også nogle af de problemstillinger, som det embedsmandsudvalg, som så på forslaget efter behandlingen af det lovforslag i samlingen 2008-09, som der er henvist til tidligere, pegede på, men det er dog nogle udfordringer, vi i Venstre godt tror man kan overkomme i forbindelse med en konkret udfordring af sådan en offerfond.
Thomas Adelskov (S), 2007-04-25:
Man hyrer i stor udstrækning tyske og polske håndværkere for at løse en del af beskæftigelsesproblemet på Lolland og Falster, og samtidig har man en række kontanthjælpsmodtagere, ledige ufaglærte, som er klar til at gå ind i et lærlingeforhold, og man har mestre, der er klar til at ville ansætte dem, lige så snart regeringen kommer med en løsning på det her.
Frank Aaen (EL), 2014-11-25:
Og der vil jeg sige, at der har været enkelte tilfælde, hvor jeg har sagt, at krav om opdeling svarer mere til en slags politisk drilleri, men er der en saglig begrundelse, og det er der som regel, når partier beder om at få et lovforslag opdelt, så de kan stemme for det, de er for, og imod resten, så støtter vi opdeling, og det vil vi også gøre i det her tilfælde, f.eks. med banderolerne.
Lene Espersen (KF), 2002-11-26:
Under en forespørgselsdebat i Folketinget den 10. december 1998 vedtog Folketinget at opfordre den daværende regering til at lade Straffelovrådet vedtage en samlet vurdering af strafferammerne og eventuelt på baggrund heraf komme med indstillinger til ændring af straffeloven.
Ole M. Nielsen (KRF), 2000-04-28:
Jeg er meget tilhænger af, som der står en masse pæne ord om i forslaget til vedtagelse her, at det offentlige gør en indsats med hensyn til at motivere til god ledelse, laver forskning og uddannelse og nye institutioner osv., hvor man diskuterer nye ledelsesformer både i det private og i det offentlige.
Mette Abildgaard (KF), 2016-05-03:
Vi har haft svært ved at forstå, at der ikke skulle være større forskel på, hvad det koster at føre tilsyn på et plejehjem, hvor der jo alt andet lige er mange ansatte, og så hvad det koster at føre tilsyn hos eksempelvis en praktiserende fodterapeut, som har sin egen lille klinik.
Ellen Kristensen (V), 2001-10-04:
Samtidig bringer det også tankerne hen på, hvilket beredskab der egentlig findes, dersom et af de mange transatlantiske fly, som daglig passerer Grønland, i værst tænkelige tilfælde skulle forulykke i Grønlands luftrum, eller hvis et af de mange krydstogtsskibe, som hver sommer sejler rundt i vore isfyldte farvande, skulle komme i nød. Hvad stiller man op med 1.200 mennesker i havsnød?
Ove Hygum (S), 2001-05-02:
, dog højst 120.359 svenske kroner, de næste 26 uger er det 75 pct. af lønnen, dog højst 106.990 kr., og de resterende 12 uger er det 420 svenske kroner om ugen, og det gør altså, at sammenligneligheden har svære vilkår. Til hr. Bjarne Laustsen vil jeg blot sige, at jo, man kunne jo godt, hvis man var i det polemiske hjørne, kommentere det lidt besynderlige i, at det er vigtigt, at vi skal være på omgangshøjde med hinanden.
Christina Egelund (LA), 2016-03-03:
Freedom har jo så derfor i lyset af chikane og arrestationer af kritiske journalister og akademikere nedgraderet landets placering på både sin prioriterede liste over landes pressefrihed, hvor Tyrkiet nu findes i kategorien ikke fri, og på deres overordnede indeks, hvor Tyrkiet er faldet til statussen delvist fri.
Sophie Hæstorp Andersen (S), 2011-02-25:
Det er veldokumenteret, at social ulighed i sundhed allerede starter før fødslen, og det afspejles i, at der er en højere forekomst af for tidlig fødsel og lav fødselsvægt, at børn fra familier med en svag social baggrund ikke vokser så hurtigt, og at mange hurtigt bliver overvægtige.
Karina Lorentzen Dehnhardt (SF), 2020-02-07:
Vi har jo ikke den viden om børnesexdukker, og vi har i hvert fald ikke en dansk undersøgelse, men er det ikke nærliggende at tro, at noget lignende kan være tilfældet med børnesexdukker, og at det derfor kan være nødvendigt at anvende et forsigtighedsprincip af hensyn til børnene?
Tove Videbæk (KRF), 2003-02-04:
I Kristeligt Folkeparti kan vi godt tilslutte os det principielle indhold af beslutningsforslaget, nemlig en god trafikbetjening for pendlerne samt en styrkelse af den kollektive trafik også i det vestjyske, eller især i det vestjyske, efter at Arriva har overtaget driften efter DSB.
Jeppe Kofod (S), 2021-05-05:
Hvad angår de indiske myndigheders håndtering af demonstrationerne, vil jeg i lighed med tidligere understrege, at adgang til informationer samt meningstilkendegivelser og fredelige protester selvfølgelig er og bør være en essentiel del af et demokrati, og det er også en sag, som EU følger tæt.
Else Winther Andersen (V), 2000-01-14:
Jeg vil godt sige til ministeren: I bemærkningerne til lovforslaget er der lagt op til, at man godt vil lave forsøg med en højskole for handicappede, men ikke med for sent udviklede, og dér vil jeg i udvalget stille spørgsmål om, hvorfor der er den forskelsbehandling.
Charlotte Antonsen (V), 2004-03-30:
Så vil jeg gerne på vegne af Venstre, Socialdemokratiet og De Konservative fremsætte følgende: Forslag til vedtagelse »Folketinget opfordrer regeringen til at arbejde for en afslutning af forhandlingerne i EU's regeringskonference snarest muligt og hilser i den forbindelse konklusionerne fra Det Europæiske Råd den 25.-26. marts 2004 velkommen.
Pernille Rosenkrantz-Theil (EL), 2003-12-19:
Nu har Enhedslistens ordfører været oppe nogle gange og spørge, men vi har ikke fået noget svar, så jeg vil gerne spørge hr. Kim Andersen: Er det svar, som ministeren har givet, hvor ministeren slår fast, at det eneste, samfundet får ekstra ud af denne her aftale i forhold til de nugældende regler, er 4 mia. kr., korrekt, eller er det ikke korrekt?
Hans Hækkerup (S), 1998-04-16:
Jeg lyttede også med interesse til hr. Søvndals bemærkninger, og det billede, der kom til at stå for mig, var, at hr. Søvndal havde den opfattelse, at Danmark ikke havde omstillet dansk forsvar til den nye tids opgaver. Her tror jeg godt, jeg kan sige til hr. Søvndal, at hvis han prøver at gå sine eksempler igennem, vil han se, at det vil være meget, meget svært at finde et eneste land, der så hurtigt og konsekvent har omstillet sit forsvar til den nye tids opgaver.
Helge Vagn Jacobsen (RV), 2015-03-17:
Med de nuværende lave renter, de stigende boligpriser og en lav oliepris vil en fastfrysning af grundskylden være som at smide benzin på et ulmende bål med risiko for en ny boligboble, hvilket særlig danske boligejere på ingen måde kan være tjent med.
Kenneth Fredslund Petersen (DD), 2023-11-22:
Bare til sidst vil jeg spørge, om ministeren kan blive lidt mere specifik omkring, hvad han konkret har forestillet sig kunne være en fremtidig løsning på puljens problemer, bare så jeg kan give et ordentligt svar videre, f.eks. til Bjarne og Jørgen her, som de fortjener.
Mette Thiesen (NB), 2020-06-04:
Jeg synes egentlig, ordføreren startede rigtig godt, og jeg ved godt, at Venstre stemte imod et lignende beslutningsforslag i sidste periode, men jeg er nødt til bare at høre, for jeg er lidt nysgerrig på det, om ordføreren kan sætte flere ord på det, for mener ordføreren virkelig, at kommunen er bedre til at vurdere, om barnet skal starte i skole, end barnets forældre?
Line Barfod (EL), 2005-12-14:
Vi har et så uendelig stort potentiale i dette samfund for at skabe mere sammenhængskraft, bedre demokrati og mere værdige forhold end det, som Foghregeringen med fru Pia Kjærsgaard i sidevognen tilbyder os i disse år, men det kræver velfærdsreformer og vel at mærke velfærdsreformer, der udvider og ikke udsulter velfærden, og vi har råd til meget mere velfærd.
Per Clausen (EL), 2011-05-13:
Når man nu tænker på, at Venstre tilbage i 2003 lavede en aftale med bl.a. A.P. Møller om nordsøolien, som har vist sig at være baseret på, lad mig sige det på den måde, en meget urealistisk forventning til udviklingen i olieprisen og af samme grund har givet dem, der har koncessionerne til at hive vores olie, danskernes olie – og det er det jo – op af Nordsøen, en meget, meget stor ekstraindtægt, så må man sige, at hvis man dengang havde haft en lidt mere realistisk vurdering af oliepriserne eller måske havde ladet være med at binde sig til en opfattelse af, hvad oliepriserne ville være rigtig, rigtig mange år ud i fremtiden, så havde man der kunnet skaffe rigtig mange penge i statskassen, som det ville have været fornuftigt at anvende til at lave omstilling til vedvarende energi, til energibesparelser og andre tiltag, som gør os uafhængige af fossile brændstoffer.
Elisabeth Arnold (RV), 1998-01-20:
Det Radikale Venstre var ikke en del af det flertal, som gennemarbejdede dette forslag i forbindelse med forrige sæson, men vi vil selvfølgelig gå ind i udvalgsarbejdet med åbne øjne og ører og være interesseret i at se, hvad den tekniske gennemgang vil resultere i.
Orla Østerby (KF), 2017-10-12:
Energi-, forsynings- og klimaministeren indhenter en indstilling fra udenrigsministeren, der i relevant omfang involverer andre ministre, navnlig justitsministeren, forsvarsministeren og energi-, forsynings- og klimaministeren, og indstillingen skal lægges til grund for sagens afgørelse.
Rasmus Horn Langhoff (S), 2024-04-02:
Med lovforslaget i dag skal alle kommuner fremover oprette et lettilgængeligt tilbud, som skal tilbyde udredning og behandling af børn og unge med psykisk mistrivsel og symptomer på psykisk lidelse – et tilbud af høj faglig kvalitet med dygtige, professionelle medarbejdere, hvor børn og unge kan henvende sig uden en forudgående henvisning og enten komme i behandling eller blive hjulpet videre, hvis man på tilbuddet vurderer, at barnet altså ikke er i målgruppen for den behandling, der bliver tilbudt.
Majbrit Berlau (EL), 2006-01-24:
Nu tog vi lige en tur med ministeren rundt om brugerbetaling, og jeg kunne godt tænke mig at spørge fru Birgitte Josefsen: Kan ordføreren på talerstolen i dag garantere, at Venstre ikke vil være med til at lave ny brugerbetaling på sundhedsområdet?
Rasmus Prehn (S), 2010-04-16:
Når nu der er meget, der tyder på, at det kan være en medvirkende årsag til, at nogle holder op med at stemme, at et valgsted flytter, sådan at man skal rejse længere for at komme hen at stemme, eller at der er andre strukturelle ting, der spiller ind, f.eks. at ens kommune lige pludselig bliver meget større og uoverskuelig, og det gør, at man ikke føler det samme engagement, så er det da værd at få undersøgt.
Martin Henriksen (DF), 2014-04-25:
Og ifølge nyhedsbureauet Reuters fik Edward Snowden adgang til sine dokumenter ved at overtale andre af sine kollegaer til at give ham deres brugernavn og adgangskode, og han gav altså nogle forkerte oplysninger som begrundelse for det, og de har så også som en konsekvens af det mistet deres arbejde.
Ebbe Kalnæs (CD), 2000-02-04:
Det ville selvfølgelig være udmærket, hvis han havde gjort det, men sandsynligheden for, at han gjorde det som den smedemester, der startede for sig selv, der blev til Danfoss, der blev til Nordborg og Als, er nok ikke ret stor. Og der skal vi altså huske på, at den kreativitet kan vi godt give lidt mere råderum.
Sophie Hæstorp Andersen (S), 2003-02-26:
Men i det øjeblik, personer er blevet diagnosticeret af en speciallæge, kunne man måske med fordel kigge til den norske model, som blev indført pr. 1. juli, hvor adgangen til at sætte folk i medicinsk behandling med det samme er blevet gjort mere åben, måske med det til følge - tror jeg, de håber både i Norge og i Danmark - at man kan udsætte folks sygdom i langt højere grad. Jeg vil også sige, at det undrer mig lidt, at svaret fra ministeren stadig væk er, at det her jo kun hjælper lidt, og at medicinen er dyr, så derfor skal man måske lige være lidt varsom her, når det jo rent faktisk er Jes Søgaard fra Institut for Sundhedsvæsen, der selv har udgivet en rapport tilbage i september-oktober 2002, der også peger på, at der er brug for at sætte flere folk i behandling, der er brug for en hurtigere diagnosticering, og der er brug for en lettere adgang til medicinen og til de her forebyggende foranstaltninger, der skal sikre, at folk ikke bliver mere syge.
Ole Sohn (SF), 2004-12-14:
Der bruges faktisk færre penge end i 2001, både i kroner og øre og i andelen af BNP, og det vil sige, at i dag er vi faktisk længere fra at opfylde Barcelonamålsætningen, end vi var i 2001, og det er derfor, det er så utrolig vigtigt, at vi satser væsentlig mere på forskning.
Helle Sjelle (KF), 2004-05-04:
Det er en udvikling, der er blevet forstærket af begivenheder som Berlinmurens fald, internettets gennembrud og senest her i vores del af verden EU's genforening i lørdags, hvor ti nye lande nu atter har sluttet sig til den europæiske familie. Vi udveksler varer, ideer, tjenesteydelser, penge, kultur og arbejdskraft over landegrænserne som aldrig før. Der er ganske enkelt sket en intensivering af økonomiske, politiske, sociale og kulturelle relationer over de nationale grænser.
Keld Albrechtsen (EL), 1999-05-19:
Så stillede jeg ministeren et spørgsmål, nemlig om der ikke er et problem med tidsfaktoren, når ministeren nu støtter, at man skal træffe en beslutning allerede her under det tyske formandskab, dvs. i juni - for så bliver det jo, så vidt jeg kan bedømme det, uhyre vanskeligt at forestille sig, at man kan nå at få nogen som helst af de ting igennem, som man gerne vil have igennem fra den danske regerings side - og om det så ikke var klogere at bede om en udsættelse af sagen, således at man i det mindste kunne få tid til at få en opbakning rundt omkring for nogle af de punkter, som man stadig væk arbejder for.